Επέκταση διατάξεων του άρθρου 17 του ν. 2530/1997 (Α 218) και στο ερευνητικό προσωπικό του Μπενακείου Φυτοπαθολογικού Ινστιτούτου.Επέκταση διατάξεων του άρθρου 17 του ν. 2530/1997 Οι διατάξεις της παραγράφου 1, των περιπτώσεων α΄ και β΄ της παραγράφου 3, του εδαφίου αα της περίπτωσης γ’ της παραγράφου 3, του εδαφίου αα της περίπτωσης δ΄ της παραγράφου 3, των περιπτώσεων ε΄, στ΄ , η΄ και θ΄ της παραγράφου 3 και των παραγράφων 4 και 5 του άρθρου 17 του ν. 2530/1997 επεκτείνονται και στο ερευνητικό προσωπικό του Μπενακείου Φυτοπαθολογικού Ινστιτούτου, του οποίου τα προσόντα, οι βαθμίδες και οι διαδικασίες πρόσληψης και εξέλιξης, που προβλέπονται από τις διατάξεις των άρθρων 15 και 16 του Οργανισμού του Ινστιτούτου αυτού που εγκρίθηκε με την αριθμ. 3594/ 22.10.1998 απόφαση της Διοικητικής Επιτροπής του εν λόγω Ινστιτούτου (Β 1155), αντιστοιχούν στις οικείες διατάξεις των άρθρων 15, 16 και 17 του ν. 1514/1985. Οι διαφορές αποδοχών μεταξύ του παλαιού και του νέου μισθολογίου θα καταβληθούν σύμφωνα με τα οριζόμενα στις διατάξεις του άρθρου 22 του ν. 2530/1997.Έναρξη ισχύος Η ισχύς του παρόντος διατάγματος αρχίζει από 1.9.1997, σύμφωνα με την παράγραφο 6 του άρθρου 17 και το άρθρο 27 του ν. 2530/1997. Στον Υπουργό Γεωργίας αναθέτουμε τη δημοσίευση και εκτέλεση του παρόντος διατάγματος.